شه‌فه‌ق نيوز/ مه‌هدى سمێدعى فه‌تواده‌ر كۆمار عراقى، رينمايى دا له‌باره‌ى دانه‌خستن مزگفته‌يل له‌وه‌رده‌م نمازخوه‌نه‌يل، ئه‌ويش دوياى ئه‌وه‌گ عه‌ته‌به‌ى حسه‌ينى ئاشكراى كرد نماز جومعه‌ له‌ حه‌ره‌م حسه‌ينى نه‌خوه‌نيه‌ێد.
له‌ى باوه‌ته‌و، ره‌سانن ده‌زگاى فه‌توا له‌ به‌ياننامه‌يگ ئه‌را شه‌فه‌ق نيوز وت: مه‌هدى بن ئه‌حمه‌د سميدعى فه‌تواده‌ر كۆمار عراقى رينمايى داگه‌ مزكفته‌يل له‌وه‌رده‌م نمازخوه‌نه‌يل دانه‌خريه‌ێد و گشت مزگفته‌يل قاپيه‌يليان له‌وه‌رده‌م نمازخوه‌نه‌يل بكريه‌ێده‌و نماز جومعه‌يش بكريه‌ێد.
به‌ياننامه‌گه‌ له‌ زووان سمێدعى هه‌ميشوت: مزگفته‌يل مزگفت خوداى ته‌بارك وه‌ته‌عالان و نه‌بايه‌د دابخريه‌ن و ئه‌ولاتر ئه‌وه‌سه‌ وڵاتيگ يا هه‌ركه‌سيگ تويش به‌ڵايگ ئه‌ياد روێ له‌ خودا بكاو له‌لى بلاڵكيه‌ێده‌و ئه‌و به‌ڵا له‌بانى هه‌ڵگرێد.
